**Mødereferat - Virup Skovvej Grundejerforening**

**Tidspunkt og sted:** Torsdag den 6. december 2018 kl. 18.30 hos Susanne i nr. 71

**Deltagere:** Heidi, Preben, Susanne, Henrik, Kasper, Linda

**Afbud:**

**Referent:** Henrik

Dagsorden:

* a) Godkendelse af referat
* b) Forlængelse/ny aftale vedr. vedligeholdelse af de grønne områder og snerydning af vejene
* c) Fælleshus
* d) Regnvandsbassin
* e) 5 års eftersyn
* f) Opfølgning på mail fra beboere, boligforening m.m.
* g) Økonomi / Susanne
* h) Forberedelse til ordinær generalforsamling i april 2019.
* i) Evt.
* j) Punkter til næste møde
* k) Næste møde

**ad a) Godkendelse af referat**

Referatet fra sidste bestyrelsesmøde er godkendt.

**ad b**) **Forlængelse/ny aftale vedr. vedligeholdelse af de grønne områder og snerydning af vejene**

Bestyrelsen indstiller til generalforsamlingen, at aftalen forlænges med Boligkontoret, såfremt Boligkontoret er indstillet på dette.

**ad c) Fælleshus**

Boligkontorets afdelingsbestyrelse har udtrykt ønske om etablering af et fælleshus. Dette indebærer overtagelse/overdragelse af en del af grundejerforeningens område, alternativt et mageskifte med dele af boligkontorets område. Det er dog fortsat i en meget indledende fase, og dialogen tages igen med grundejerforeningens bestyrelse - og i sidste ende generalforsamlingen, såfremt projektet ønskes realiseret.

**ad d)** **Regnvandsbassin**

Der er udlagt barkflis omkring regnvandsbassinet.

Vi kan i øvrigt ikke gøre noget ved vandspejlet i bassinet, da det er under kommunens ansvar, og bestyrelsen ønsker ikke at bidrage økonomisk til dette i kommunens eventuelle fravær.

**ad e) 5 års eftersyn**

Der har været afholdt 5 års eftersyn på veje og grønne områder. Bestyrelsen har endnu ikke modtaget tilbagemelding på eventuelle udbedringer.

**af f) Opfølgning på mail fra beboere, boligforening m.m.**

Intet at bemærke

**ad g) Økonomi / Susanne**

Såfremt der kommer opkrævninger relateret til grundejerforeningen, skal der sendes en kopi til Susanne, så hun er opmærksom på, at der er regninger, der skal betales.

Opkrævninger vedr. grundejerforenings kontingent udsendes primo januar måned til betaling ultimo januar.

**Ad h) Forberedelse til ordinær generalforsamling i april 2019**

Generalforsamling afholdes onsdag den 10. april 2019 kl. 19.30 i Hjortshøj Lokalcenter.

Indkaldelse udsendes mellem 4 og 3 uger før generalforsamlingen, dvs. tidligst 13. marts og senest 20 marts.

Forslag til punkter til generalforsamlingen skal være bestyrelsen i hænde 27. marts 2019.

Endelig dagsorden udsendes senest den 3. april 2019.

**Ad i) Eventuelt**

Intet at bemærke.

**Ad j) Punkter til næste møde**

* Budget for 2019
* Regnskab 2018
* Generalforsamling april 2019

**Ad k) Næste møder**

Næste møder afholdes

tirsdag den 19.02.2019 kl. 19.30 hos Susanne.

torsdag den 28.03.2019 kl. 19.30 hos Susanne